b'\n_START_ARTICLE_\nFerdinando de\' Medici, Mare Prin\xc8\x9b de Toscana\n_START_SECTION_\nBiografie\n_START_PARAGRAPH_\nAst\xc4\x83zi este amintit \xc3\xaen special ca patron al muzicii. Excelent muzician el \xc3\xaensu\xc8\x99i (uneori numit "Orfeul prin\xc8\x9bilor") a str\xc3\xa2ns muzicienii cei mai buni la Floren\xc8\x9ba, care a devenit cel mai important centru muzical al acelor timpuri. Prin sus\xc8\x9binerea lui Bartolomeo Cristofori, Ferdinando a f\xc4\x83cut posibil\xc4\x83 inventarea pianului \xc3\xaen 1700._NEWLINE_\xc3\x8en 1689 Ferdinando s-a c\xc4\x83s\xc4\x83torit cu Violante de Bavaria, fiica cea mic\xc4\x83 a lui Ferdinand Maria, Elector de Bavaria \xc8\x99i a Prin\xc8\x9besa Henriette Adelaide de Savoia. De\xc8\x99i \xc8\x99i ei \xc3\xaei pl\xc4\x83cea muzica \xc8\x99i \xc3\xael iubea, sentimentul nu a fost reciproc iar mariajul a fost nefericit._NEWLINE_\xc3\x8en 1696 Ferdinando s-a dus s\xc4\x83 se relaxeze la Vene\xc8\x9bia unde s-a \xc3\xaendr\xc4\x83gostit de o c\xc3\xa2nt\xc4\x83rea\xc8\x9b\xc4\x83 numit\xc4\x83 Victoria Tarquini \xc8\x99i denumit\xc4\x83 La Bambagia. Se presupune c\xc4\x83, \xc3\xaen timpul Carnavalului de la Vene\xc8\x9bia, Ferdinando s-a \xc3\xaemboln\xc4\x83vit de sifilis. Victoria Tarquini, so\xc8\x9bia concertmaestrului Jean-Baptiste Farinel a devenit amanta lui Ferdinando. (Victoria era fiica prezumtiv\xc4\x83 a lui Robert Cambert \xc8\x99i a avut o aventur\xc4\x83 cu Handel.)_NEWLINE_Ferdinando a murit \xc3\xaen 1713, f\xc4\x83r\xc4\x83 s\xc4\x83 aib\xc4\x83 mo\xc8\x99tenitori. Tat\xc4\x83l s\xc4\x83u a mai domnit 10 ani dup\xc4\x83 decesul lui \xc8\x99i a fost succedat de fratele mai mic a lui Ferdinando, Gian Gastone, care de asemenea nu a avut mo\xc8\x99tenitori. Dup\xc4\x83 moartea lui Gian Gastone \xc3\xaen 1737, marile puteri ale Europei au reatribuit Marele Ducat lui Francisc I, so\xc8\x9bul Mariei Tereza a Austriei, pun\xc3\xa2nd astfel cap\xc4\x83t independen\xc8\x9bei statului toscan.'